31. 10. 87 De Europæiske Fællesskabers Tidende Nr. L 309/107 (Retsakter hvis offentliggørelse ikke er obligatorisk) RÅDET RÅDETS AFGØRELSE af 20. oktober 1987 om indgåelse af aftalen i form af brevveksling mellem Det Europæiske Økono- miske Fællesskab og regeringen for Den Tyske Demokratiske Republik om handel med får og geder samt kød heraf (87/531/EØF) RÅDET FOR DE EUROPÆISKE FÆLLESSKABER HAR — under henvisning til Traktaten om oprettelse af Det Euro- pæiske Økonomiske Fællesskab, særlig artikel 113, under henvisning til henstilling fra Kommissionen, og ud fra følgende betragtninger : Kommissionen har ført forhandlinger med tredjelande, der er leverandører af fåre- og gedekød eller levende får og geder, med henblik på at nå frem til aftaler om frivillig begrænsning af eksporten til Fællesskabet ; Kommissionen er nået frem til en aftale med Den Tyske Demokratiske Republik ; på grundlag af denne aftale kan samhandelen foregå på en måde, der er forenelig med den fælles markedsordning for denne sektor — TRUFFET FØLGENDE AFGØRELSE : Artikel 1 Aftalen i form af brevveksling mellem Det Europæiske Økonomiske Fællesskab og regeringen for Den Tyske Demokratiske Republik om handel med får og geder samt kød heraf godkendes herved på Fællesskabets vegne. Teksten til aftalen er knyttet til denne afgørelse. Artikel 2 Formanden for Rådet bemyndiges til at udpege den person, der er beføjet til at undertegne aftalen med bindende virkning for Fællesskabet. Udfærdiget i Luxembourg, den 20. oktober 1987. På Rådets vegne L. TØRNÆS Formand